31974R0305
L 034/7
ОФИЦИАЛЕН ВЕСТНИК НА ЕВРОПЕЙСКИЯ СЪЮЗ
РЕГЛАМЕНТ (ЕИО) № 305/74 НА СЪВЕТА
от 4 февруари 1974 година
за сключване на споразумение под формата на размяна на писма за изменение на член 7 от приложение 6 към допълнителния протокол към Споразумението за асоцииране между Европейската икономическа общност и Турция
СЪВЕТЪТ НА ЕВРОПЕЙСКИТЕ ОБЩНОСТИ,
като взе предвид Договора за създаване на Европейската икономическа общност, и по-специално член 238 от него,
като взе предвид препоръката на Комисията,
като взе предвид становището на Европейския парламент,
като има предвид, че Споразумението под формата на размяна на писма за изменение на член 7 от приложение 6 към Допълнителния протокол към Споразумението за асоцииране между Европейската икономическа общност и Турция (1), беше подписано в Брюксел на 23 ноември 1973 г.,
ПРИЕ НАСТОЯЩИЯ РЕГЛАМЕНТ:
Член 1
Споразумението под формата на размяна на писма относно изменението на член 7 от приложение 6 на Допълнителния протокол към Споразумението за асоцииране между Европейската икономическа общност и Турция се сключва от името на Общността.
Текстът на размяната на писма се прилага към настоящия регламент.
Член 2
По отношение на Общността председателят на Съвета на Европейските общности нотифицира, в съответствие с разпоредбите на размяната на писма, че процедурите, които са необходими за влизането в сила на споразумението, са приключени.
Член 3
Настоящият регламент влиза в сила на третия ден след публикуването му в Официален вестник на Европейските общности.
Настоящият регламент е задължителен в своята цялост и се прилага пряко във всички държави-членки.
Съставено в Люксембург на 4 февруари 1974 година.